Document ID: /roh_data/filtered/fineweb-2-filterrobots_roh.jsonl.gz/19537

Il 2014 aveva la giustia franzosa obligà la UBS da pajar ina cauziun dad 1,1 milliardas euros perquai che la banca gronda duai avair gidà Franzos ritgs a defraudar taglia. La banca renviescha questas rinfatschas. L'UBS ha reclamà al tribunal da la Communitad europeica per dretgs umans. La banca vesa en la pretensiun ina violaziun da la libertad dal possess sco er da la presumziun d'innocenza (interpresas pon sa basar sin questas garanzias da la convenziun per il dretgs umans).
Ils derschaders a Strassbourg n'èn betg da quai maini. La cauziun saja sulet provisorica ed uschia betg ina sentenzia anticipada. Cun la cauziun possia vegnir segirà ch'ils accusads sajan preschents durant il process e che pussaivels donns u ina multa pussaivla vegnan pajads.
RR novitads 12:00